《夜江濯足》
清代·郑珍

凉飔动烟渚，净魄生夕林。浣衣人独归，余情含空砧。

坐濯双白趺，真怀仍在襟。微浪蹙细沙，沙乾浪旋侵。

不见白石郎，谁见沙浪心。何意孺子歌，但为浊水吟。

作者简介：（1806—1864）贵州遵义人，字子尹，号柴翁。道光十七年举人，选荔波县训导。咸丰间告归。同治初补江苏知县，未行而卒。学宗许郑，精通文字音韵之学，熟悉古代宫室冠服制度。有《礼仪私笺》、《轮舆私笺》、《说文新附考》、《巢经巢经说》、《巢经巢集》等。